Што можна паспець зрабіць усяго толоькі за 46 гадоў жыцця..? Што можна паспець зрабіць за гэты кароткі час у паэзіі?.. Калі мераць жыццё лёсамі Пушкіна, Лермантава, Багдановіча, то, пэўна, 46 гадоў жыцця, некалькі дзесяцігоддзяў творчай работы – гэта велізарны адрэзак часу. Так, па рознаму кожнаму дадзена прайсці такі альбо меншы ці большы час. Зусім па рознаму… Кітайскі паэт Вэнь Ідо (1899 – 1946 – гады яго фізічнага жыцця) напісаў, магчыма, не так шмат, як мог бы. Сказаў, магчыма, не ўсё, што павінен быў сказаць, на што, на якія думкі і вызначэнні выводзіў яго талент.